Príloha 7 Formulár na aktualizáciu štúdie uskutočniteľnosti pred vytvorením záväzku (podpisom zmluvy)

|  |  |  |  |
| --- | --- | --- | --- |
| **Názov projektu** | | | |
| Štúdia realizovateľnosti I/68 Mníšek nad Popradom – Prešov  Úsek: **I/68 Sabinov, preložka cesty** | | | |
| **Stručný opis projektu** | | | |
| Cesta I/68 je súčasťou cestnej siete SR v smere severozápad - juh so začiatkom na hraničnom priechode SR/PR Mníšek nad Popradom situovaná cez mestá Stará Ľubovňa – Lipany – Sabinov – Prešov – Košice a ukončená je na hraničnom priechode SR/MR Milhosť. Cesta I/68 tvorí v danom území základný komunikačný systém s napojením na krajské mesto Prešov a sieť diaľnic a rýchlostných ciest.  Trasa preložky cesty I/68 má severo - južnú orientáciu. Záujmové územie má z väčšej časti rovinatý reliéf, ktorý pretína niekoľko údolí s vodnými tokmi. V záujmovom území nie sú evidované ložiská nerastov alebo stavebného materiálu, neuskutočňuje sa žiadna ťažba. Územie navrhovanej preložky cesty je vymedzené technickou štúdiou, procesom EIA, dokumentáciou na územné rozhodnutie, rozhodnutím o umiestnení stavby, závermi rokovaní ako aj územnoplánovacou dokumentáciou. Je v súlade s ÚPN VÚ Prešovského samosprávneho kraja a v súlade s ÚPD mesta Sabinov, obcí Pečovská Nová Ves a Šarišské Michaľany. V riešenom úseku má cesta I/68 niekoľko bodových závad, ktoré sú pri súčasnej intenzite dopravného zaťaženia zdrojom dopravných nehôd. Je predpoklad, že ich počet s narastajúcim dopravným zaťažením bude narastať. Jestvujúca cesta I/68 je situovaná priamo cez centrálnu mestskú zónu mesta Sabinov. Rovnako je cesta situovaná priamo stredom obce Šarišské Michaľany v smere sever – juh. Toto situovanie cesty priamo cez zastavané územie sídelných útvarov so sebou prináša nepriaznivé vplyvy z cestnej dopravy na životné prostredie. Situovanie cesty I/68 cez zastavané územie s priamou obsluhou okolitého územia neumožňuje prestavbu na cestu s vyššou kapacitou a vyšším „dopravným komfortom a bezpečnosťou cesty“ bez zásahu do okolitej zástavby. | | | |
| **Investičné náklady projektu / TCO\*** | **Pôvodná štúdia uskutočniteľnosti** | **Aktualizácia**  **pred VO** | **Aktualizácia**  **pred záväzkom** |
| *Investor uvedie výšku investičných nákladov projektu (bez rezervy)* | 105 900 000 | 67 618 147 | 87 842 533 |
| **Odôvodnenie zmeny nákladov** | | | |
| *Zmena nákladov stavebných prác je spôsobená zapracovaním víťaznej ponuky uchádzača. Investičné náklady sú uvedené bez rezervy a bez DPH.* | | | |
| **Ekonomické prínosy projektu** | **Pôvodná štúdia uskutočniteľnosti** | **Aktualizácia pred VO** | **Aktualizácia pred záväzkom** |
| *Investor uvedie ekonomické prínosy projektu (diskontované)* | 92 759 956 | 101 314 652 | 101 314 652 |
| **Odôvodnenie zmeny prínosov** | | | |
| *Prínosy projektu zostali nezmenené, aktualizovali sa iba náklady na stavebné práce. Prínosy projektu sú diskontované (rok 2017 resp. 2021) a obsahujú úsporu času, prevádzkových nákladov vozidiel, úspory z nehodovosti a externalít.* | | | |
| **Pomer prínosov a nákladov (BCR)** | **Pôvodná štúdia uskutočniteľnosti** | **Aktualizácia pred VO** | **Aktualizácia pred záväzkom** |
| *Investor uvedie BCR projektu* | *1,14* | *1,92* | *1,55* |
| **Odpočet zapracovania odporúčaní MF SR** | | | |
| *Investor uvedie odpočet zapracovania odporúčaní MF SR vyplývajúcich z predošlého hodnotenia projektu na základe aktualizovanej štúdie uskutočniteľnosti*  *-* | | | |
| **Ďalšie relevantné zmeny projektu oproti pôvodnej štúdií uskutočniteľnosti** | | | |
| *Investor uvedie ďalšie relevantné zmeny projektu oproti predpokladom aktualizovanej štúdií uskutočniteľnosti*  *-* | | | |
| **Zoznam príloh a podkladov na hodnotenie MF SR (neverejné)** | | | |
| *Investor uvedie, ktoré podklady zasiela na hodnotenie MF SR. Materiály ostávanú neverejné.*  *-* | | | |

\*v prípade, že je predmetom obstarávania aj prevádzka projektu (napr. pri IT projektoch) Investor uvádza celkové náklady vlastníctva (z angl.: TCO – total cost of ownership)